6Efela motho o itsamaela jwaloka seriti, o a dumaduma, o ikgathaletsa ntho e fetang; o ipokellela maruo, mme ha a tsebe hobane a ya jewa ke mang! 7Mme jwale, Morena, seo nka se lebellang keng? Tshepo ya ka e ho wena. 8O ntwele dibeng tsa ka kaofela, o se ke wa mpeela ditshomo tsa lewatla. 9Ke a kgutsa, ha ke ahlamise molomo, hobane ke wena ya sebetsang. 10O suthise dikotlo tsa hao ho nna; ke fela katlasa kgalemelo ya letsoho la hao. 11Ha o laya motho ka ditlokotsi bakeng sa molato wa hae, o senya botle ba hae, jwaloka hoja e le ntho e jewang ke tshwele; ruri, motho ka mong ke mofehelo feela. (Sela.) 42Empa Rebeka a bolellwa mantswe ana a Esau, mora wa hae wa matsibolo; yaba Rebeka o laela hore ho bitswe Jakobo, mora wa hae e monyenyane, mme a re ho yena: “Bona, moholwane wa hao Esau o tla iphetetsa ka ho o bolaya. 43Ka baka leo, ngwana ka, mamela: tsamaya, o balehele ha malomao Labane, ya Harane. 44O hlole le yena ditshiu di se kae, ho fihlela kgalefo ya moholwane wa hao e kokobela. 45Ha kgalefo ya moholwane wa hao e se e kokobetse, mme a lebetse seo o mo entseng sona, nna ke tla romela motho ho o lata teng. Hobaneng nka shwellwa ke lona ba babedi ka tsatsi le le leng?”